Raak Gazeuse Framboos 75 cl.
Raak Gazeuse campagne pils 750 ml.
Raak Kindercola 25 cl.
Raak vruchtensiroop aardbeien zero sguar 75 cl. Vlag van Alaska Seël
Bynaam(e): The Last Frontier
Gesproke taal(e) Engels 89,7 %, inheemse tale 5,2 %, Spaans 2,9 %
Area 1ste in die V.S.
- Totaal 1 530 693 km2
- Wydte 1 300 km
- Lengte 2 380 km
- Water 53 432 km2
- % water 13,77 %
- Breedtegraad 51°20'N tot 71°50'N
- Lengtegraad 130°W tot 172°E
Bevolking 47ste in die V.S.
- Totaal 710 231
- Digtheid 0,46/km2
50ste in die V.S.
- Hoogste punt Denali (Mount McKinley)
6 193,7 m
Toetrede tot die Unie 3 Januarie 1959 (49ste)
Goewerneur Bill Walker (onafhanklik)
Luitenant-Goewerneur Byron Mallott (D)
Wetgewer Alaska Wetgewer
V.S. Senatore Lisa Murkowski (R)
Tydsone UTC-10 /-9 / Somertyd UTC-9 /-8
Afkortings AK US-ALK
Sanfordberg in die Wrangellberge.
Alaska (Engels: State of Alaska; Russies: Аляска) is 'n deelstaat van die Verenigde State van Amerika aan die noordweskus van Noord-Amerika. Dit is die grootste deelstaat met 'n oppervlakte van 1 530 693 vierkante kilometer. Alaska se hoofstad is Juneau en die grootste stad is Anchorage. Die deelstaat word in die noorde deur die Arktiese Oseaan, in die ooste deur Kanada (provinsies: Yukon en Brits-Kolombië), in die suide deur die noordelike Stille Oseaan, en in die weste deur die Beringstraat begrens. Alaska se bynaam is Die Laaste Landgrens (Engels: The Last Frontier). Die naam Alaska is afgelei uit die Aleütiese alaxsxaq ("die vasteland").
Die eerste Europeërs het Alaska eers in 1741 begin verken toe Russiese ekspedisies hier voet aan wal gesit het. Al het Rusland vervolgens aanspraak gemaak op die mees noordelike deel van die Noord-Amerikaanse vasteland, was Alaska onder Russiese bewind nouliks meer as 'n buitepos vir klein groepe jagters en handelaars. Toe die Russiese tsaar die gebied op 30 Maart 1867 verkoop aan Amerika vir $7,2 miljoen (ongeveer twee sent per akker) in 'n transaksie wat deur die Staatsekretaris William H. Seward gehanteer is. Die transaksie is Seward's Folly gedoop deur die media aangesien die ekonomiese waarde van die gebied destyds bevraagteken is.
Eers toe twee goudstormlope - in Juneau in 1880 en die Kanadese Yukon-gebied in 1897 - duisende delwers na Alaska laat stroom het, het die Amerikaanse publiek sy aandag op die noordelike besitting begin vestig. Die administratiewe insluiting by die Unie was 'n langdurige proses. Vanaf 1906 is Alaska deur 'n verteenwoordiger sonder stemreg in die Amerikaanse Kongres verteenwoordig. Ses jaar later het die Kongres met die Wet oor die Alaska-gebied (Alaska Territory) die eerste territoriale wetgewende vergadering geskep wat uit 'n laerhuis en senaat bestaan het, met agt senatore en sestien verteenwoordigers (twee senatore en vier verteenwoordigers vir elkeen van die vier geregtelike distrikte waarin die gebied destyds onderverdeel is).
Maar eers in 1959 is die politieke aspirasies van sy bewoners vervul toe Alaska as 49ste deelstaat tot die Unie toegelaat is. Die Arktiese Sirkelroete tussen die Verenigde State en Asië was gedurende die Tweede Wêreldoorlog en die Koue Oorlog van groot strategiese belang. Die permanente stasionering van militêre personeel in Alaska het grootliks bygedra tot die deelstaat se vinnige bevolkingsgroei, terwyl sy ekonomie en infrastruktuur deur federale begroting ontwikkel is. Die ekonomiese basis is verder verstewig met die ontsluiting van groot olie- en aardgasvelde.
Denali soos vanaf die noorde gesien, met Wonder Lake in die voorgrond.
Kaart van die grootte van Alaska in vergelyking met die ander Amerikaanse state.
Die Trans-Alaska Pyplyn.
Olieproduksie, 1973-2009. Bron: US Energy Information Administration.
↑ 100 Years of Alaska's Legislature. Besoek op 24 Junie 2018
Wikimedia Commons het meer media in die kategorie Alaska.
Ontsluit van "https://af.wikipedia.org/w/index.php?title=Alaska&oldid=1778716"